Na temelju članka 10. stavka 3., a u vezi s člankom 5. stavak 2. Zakon o financiranju političkih aktivnosti, izborne promidžbe i referenduma (“Narodne novine” broj 29/19, 98/19) te članka 36. Statuta Općine Vuka (“Službeni glasnik Općine Vuka” broj 01/14, 1/18 i 1/20), Općinsko vijeće Općine Vuka na svojoj 27. sjednici održanoj dana 28. svibnja 2020. godine donosi

**Odluku o raspoređivanju sredstava za redovito financiranje političkih stranaka i nezavisnih vijećnika zastupljenih u Općinskom vijeću Općine Vuka za 2020. godinu**

Članak 1.

Općinsko vijeće Općine Vuka, na prijedlog općinskog načelnika Općine Vuka, donosi odluku o rasporedu sredstava za redovito godišnje financiranje političkih stranaka i nezavisnih vijećnika u Općinskom vijeću Općine Vuka (dalje u tekstu: Općinsko vijeće) iz proračuna Općine Vuka za 2020. godinu.

Članak 2.

Sredstva za redovno godišnje financiranje političkih stranaka i nezavisnih vijećnika iz proračuna jedinice lokalne samouprave, Općina Vuka je dužna osigurati u proračunu u iznosu koji ne može biti manji od 1.000,00 kuna po svakom članu predstavničkog tijela Općine Vuka.

Utvrđuje se da će se u Proračunu Općine Vuka za 2020. godinu osigurana sredstva za financiranje političkih stranaka i nezavisnih vijećnika u Općinskom vijeću u iznosu od 11.300,00 kn.

Članak 3.

Pravo na redovito godišnje financiranje iz Proračuna Općine Vuka za 2020. godinu imaju političke stranke i nezavisni vijećnici koje imaju najmanje jednog člana u Općinskom vijeću Općine Vuka.

Članak 4.

Sredstva za financiranje političkih stranaka i nezavisnih vijećnika raspoređuju se na način da se utvrdi jednak iznos sredstava za svakog člana u Općinskom vijeću te da pojedinoj političkoj stranci, odnosno nezavisnim vijećnicima pripadaju sredstva razmjerno broju njihovih članova u trenutku konstituiranja Općinskog vijeća.

Članak 5.

Za svakog člana Općinskog vijeća utvrđuju se sredstva u iznosu od 1.000,00 kuna godišnje.

Za svakog člana Općinskog vijeća podzastupljenog spola, političkim strankama pripada i pravo na naknadu u visini od 10% iznosa predviđenog po svakom vijećniku odnosno 1.100,00 kuna.

Članak 6.

Sredstva iz članka 2. i članka 5. ove Odluke raspoređuju se kako slijedi:

|  |  |  |  |  |  |  |
| --- | --- | --- | --- | --- | --- | --- |
| R. br. | Naziv političke stranke | Broj članova | | Broj članova podzastupljenog spola | | Ukupno raspoređena sredstva za 2020. god. |
| 1. | Hrvatska demokratska zajednica - HDZ | 7 | | 2 | | 7.200,00 |
| 2. | Hrvatska konzervativna stranka - HKS | 1 | | 0 | | 1.000,00 |
| 3. | Hrvatska seljačka stranka - HSS | 3 | | 1 | | 3.100,00 |
| UKUPNO | | 11 | 3 | | **11.300,00** | | |

Članak 7.

Sredstva koja su osigurana za redovito financiranje političkih stranaka doznačuju se na žiro-račun političke stranke odnosno nezavisnih vijećnika.

Članak 8.

Financijska sredstva iz članka 6. ove Odluke političke stranke mogu koristiti isključivo za ostvarenje ciljeva utvrđenih Programom i Statutom političke stranke, odnosno Programom i Godišnjim financijskim planom.

Zabranjeno je trošenje sredstava iz članka 6. ove Odluke za osobne potrebe.

Članak 9.

Stupanjem na snagu ove Odluke, prestaje važiti Odluka o raspoređivanju sredstava za redovito financiranje političkih stranaka i nezavisnih članova zastupljenih u Općinskom vijeću Općine Vuka za 2020. godinu (“Službeni glasnik Općine Vuka” broj 07/19).

Članak 10.

Ova Odluka stupa na snagu osmog dana od dana donošenja i objavit će se u „Službenom glasniku Općine Vuka.

KLASA: 400-08/20-01/2

URBROJ: 2158/06-02-20-1

Vuka, 28. svibnja 2020. godine

Predsjednik Općinskog vijeća

Stjepan Ribić